
CONCLUZII: 


e România parcurge, la începutul secolului 
XXI, un proces de modernizare a întregii 
societăţi, într-un context internaţional marcat 
de mutații fără precedent. 

e  Evoluţiile specifice tranziţiei şi modificările 
arhitecturii globale de securitate deschid o- 
portunităţi reale, creează responsabilități su- 
plimentare şi generează provocări complexe. 


e România, prin politica externă actuală şi de 
perspectivă, trebuie să-şi promoveze valorile şi 
interesele naţionale în plan european, în 
primul rând, dezvoltând în acest sens relaţii de 
strânsă cooperare, atât în plan zonal şi 
regional, cât şi în plan internaţional. 


e Securitatea națională a României în epoca 
globalizării trebuie privită prin prisma intere- 
selor sale naţionale. Acest lucru trebuie însă 
făcut în aşa fel încât să se încadreze în 
politicile regionale şi zonale de securitate ale 
organismelor cărora le este parte şi să se 
constituie în componentă a securităţii globale. 


e Statul nostru are o responsabilitate funda- 
mentală şi mult sporită, prin poziția sa la 
frontierele UE şi NATO, în gestionarea cu 
autoritate riscurile şi vulnerabilităţile de 
natură internă Sau externă, care influențează, 
în mod inevitabil şi poziționarea acestuia în 
mediul internaţional de securitate. 


Începutul mileniului al treilea a adus în prim- 
planul atenției analiştilor politici şi experților în 
domeniu o societate umană plină de transformări şi 
într-o continuă căutare de soluţii pentru asigurarea 
unui climat de pace şi stabilitate, pe întreg mapa- 
mondul, capabil să menţină pe traiectorie procesul 
de edificare a noii arhitecturi de securitate, conce- 
pută ca o necesitate de prim ordin a societăţii 
globale ca, ulterior, în ultimii ani, criza economico- 
financiară să intervină în toate nivelurile de analiză. 


Trecând în revistă doar câteva dintre evenimentele 
politice majore care au avut loc în debutul perioa- 
dei: declanşarea războiului împotriva terorismului, 
lărgirea fără precedent şi deosebit de robustă a 
NATO, extinderea apreciabilă a UE, constituirea 
Consiliului NATO - Rusia, dorința declarată a 
Ucrainei de aderare la Alianța Nord-Atlantică, 
considerăm că sunt suficiente repere, cele mai 
reprezentative, care au generat transformări funda- 
mentale în mediul actual de securitate. 

O radiografiere profundă şi atentă a societății 
umane actuale, a mediului global de securitate, 
scoate în evidență nu numai amplele investigații 
pentru identificarea celor mai potrivite căi de 
realizare a unei păci şi securități durabile, care să 
îşi pună amprenta asupra tuturor statelor şi 
națiunilor lumii, dar şi o profundă derută, manifes- 
tată, în special, în rândul micilor actori ai ecuației 
de putere, deocamdată neintegraţi şi nealiniaţi. 

Noul mediu de securitate, pe care îl trăim, va 
opera din ce în ce mai mult în spațiul definit de 
întrepătrunderea a două sfere: globalizarea şi iden- 
titatea națională’. În condiţiile de haos planetar, 
securitatea s-a transformat mai mult decât oricând 
într-o problemă globală. 


Dezvoltarea modernă a societății omeneşti 
impune avansul permanent al cunoaşterii, amplifi- 
carea capacității de analiză şi prognoză, adaptarea 
şi acțiunea anticipativă. Din acest punct de vedere, 
este crucială punerea în evidență a surselor de 
insecuritate, reliefarea vulnerabilităților, amenință- 
rilor şi riscurilor la care este supusă societatea, în 
general, şi statele ca unități de comportament, în 
special. 

Toate acestea necesită o analiză, de regulă, în 
raport cu evoluțiile politice, economice, militare, 
ştiinţifice etc., în scheme sau balante de putere, de 
interese şi de scopuri. 


"Victor D. Cha, Globalization and the Study of International 
Security, în Journal of Peace Research, vol. 37, no.3, 2000, 
p. 392. 


Conceptul general de securitate 


Securitatea reprezintă o problemă esenţială a 
existenței societății umane, iar definirea sa este un 
subiect foarte important în documentele oficiale ale 
multor organizații internaționale. 

Termenul de securitate provine din latinescul 
securitas, securitatis şi desemnează faptul de a fi la 
adăpost de orice pericol; sentimentul de încredere 
şi de linişte pe care îl dă cuiva absenţa oricărui 
pericol. Etimologia noţiunii îşi are originea în 
perioada Imperiului Roman. Zeița, care se consi- 
dera că asigură siguranța şi securitatea imperiului, 
se numea Securitas şi era înţeleasă ca „libertate în 
faţa amenințării”. 

În perioada modernă a istoriei, sensul noţiunii 
de securitate este derivat din conceptul medieval de 
„rațiune de stat” înţeles ca „stare de necesitate”, 
prin care guvernanţii unui stat îşi rezervă o situație 
juridică ce le permite să invoce măsuri excepţionale 
pentru asigurarea funcționării şi integrității statului. 
În sens restrâns, securitatea se referă la situaţiile de 
urgență, care constituie excepții, în timp ce, în sens 
larg, se referă la situaţii ce pot duce la excepții dacă 
nu sunt tratate corespunzător. Aceasta intră în 
vocabularul curent al comunităţii internaţionale 
după anul 1945 şi se impune la mijlocul anilor '70. 


La începutul mileniului III, securitatea a înce- 
put să fie privită şi ca o „caracteristică de calitate 
a sistemelor şi a organizaţiilor de securitate, 
inclusiv a națiunilor”. 

Problematica securității reprezintă astăzi o 
preocupare majoră a societății umane. Aceasta, 
pentru că securitatea este esenţială vieții indivizilor, 
colectivităţilor şi statelor. În fond, aceasta exprimă 
starea de normalitate socială. Istoria ne arată, însă, 
că societatea nu parcurge doar stări de normalitate, 
ci şi perioade de crize şi conflicte. Vorbim, în acest 
caz, de insecuritate, ca stare de excepție. 

Securitatea este un concept relațional care se 
adresează indivizilor şi colectivităţilor umane. Prin 
urmare, preocupările studiilor de securitate s-au 
centrat pe problematica securității individului dar, 
mai ales, pe cea a securității naționale, a securității 
statelor. 

Securitatea a devenit, în societatea modernă, o 
problemă centrală a preocupărilor teoretice şi prac- 
tice ale oamenilor de ştiinţă şi conducătorilor de 
colectivităţi umane, în egală măsură. Acest fapt se 
întâmplă pentru că dinamica societăţii generează o 
modificare esențială şi substanțială a problematicii 
securității. 


Autorul este doctorand al Universităţii Naţionale de Apărare „Carol 1” în domeniul „Științe 
militare”. In această calitate, sunt evidente preocupările acestuia referitoare la securitate în 


general, securitatea României în context global şi securitatea energetică în subsidiar, ca un subiect 
necesar a fi aprofundat în plan intern şi internațional. 

Dacă, până în secolul XIX, dimensiunea mili- 
tară a reprezentat principala preocupare a studiilor 
de securitate, începând cu a doua jumătate a 
secolului XIX, s-a constatat că societatea umană şi 
individul pot fi afectați de riscuri, pericole şi 
amenințări care vin şi din alte sfere ale activităţii 
umane: economică, politică, socială, mediu etc. 
Prin urmare, societatea contemporană se caracte- 
rizează printr-o diversificare şi amplificare a riscu- 
rilor, pericolelor şi amenințărilor la adresa securi- 
tății, fie că este vorba de securitatea individului, 
sau a colectivităților umane (securitatea națională, 
securitatea regională, securitatea globală). 

Problema securității statelor şi a domeniului 
internațional a constituit o preocupare majoră a 
cercetătorilor şi pentru oamenii politici din secolul 
XX. Consecințele primului război mondial au 
impulsionat acest proces, care s-a concretizat în 
apariţia teoriei relaţiilor internaţionale, ca domeniu 


distinct de cercetare, ce îşi propune identificarea de 
noi formule pentru aplanarea conflictelor şi elimi- 
narea războiului din practica internațională“. 
Conceptul de securitate internațională, etern 
subiect de interes pentru specialiştii din domeniul 
relațiilor internaționale, este analizat comparativ în 
funcție de seturile de semnificații care i se atribuie 
în diverse şcoli de gândire - realism, neorealism, 
instituționalism liberal, liberalism economic clasic, 
marxism, behaviorism sau constructivism. 


? Vezi: http:/Awww.epes.ro/articol-securitate.php, accesat la 
12.11.2010, ora 15.40. 


* Marian SANDU, Eugen SITEANU, Securitatea naţională 
prin securitatea colectivă, Editura CTEA, Bucureşti, 2007, 


p. 27. 
* Leonida MOISE, Ionel Buşe, Teoria relaţiilor 
internaţionale, Editura Fundației „Andrei Şaguna”, 


Constanţa, 2002, p.13. 


Integrarea europeană — modalitatea cea mai potrivită de promovare 
a interesului naţional românesc 


Intrarea în Uniunea Europeană consacră, în 
mod oficial, revenirea României într-o tendință 
istorică de modernizare şi occidentalizare care a 
început la mijlocul secolului XIX-lea, odată cu 
fondarea statului modern român în 1859, trend 
întrerupt de perioada hegemoniei sovietice asupra 
Europei centrale şi de est. 

Coordonatele  geostrategice favorabile ale 
României pot contribui pozitiv la politica UE în 
zona Balcanilor şi regiunea Mării Negre, permițând 
UE securizarea graniţei estice şi consolidarea 
puternică a Politicii sale de Vecinătate. 

Oportunităţile deschise de alăturarea la pulsul 
european au o gama largă de manifestare. Acestea 
necesită modernizarea infrastructurilor fizice, adap- 
tarea sistemului educaţional la cerințele europene 
(ex.: Tratatul de la Bologna), revigorarea cercetării 
ştiinţifice şi inovării, în acelaşi timp cu punerea în 
practică a legităţilor economice bazate pe partene- 
riatul între mediul de afaceri, universități şi 
institutele de cercetare, restructurarea fundamentală 
a agriculturii şi impulsionarea dezvoltării rurale, 
precum şi consolidarea capacităţii instituționale şi 
administrative pentru a fi în măsura să gestioneze 
procesul de modernizare. 

În acest sens, România are şansa să continue 
proiectele privind dezvoltarea durabilă” dar şi cele 


referitoare la protecția mediului şi realizării unei 
economii competitive în măsură să facă față 
climatului concurenţial din UE şi globalizării. De 
asemenea, prin calitatea de stat membru al UE, 
România îşi validează susținerea pentru principiile 
şi valorile fundamentale ale Uniunii: solidaritatea, 
consensualitatea şi spiritul de compromis. 

Principalele sectoare care vor beneficia de 
procesul de modernizare indus de apartenenţa la 
UE pot fi grupate pe câteva mari domenii, după 
cum urmează: 

- consolidarea modelului de dezvoltare socio- 
economică a României; 

- dezvoltarea infrastructurii şi a capitalului 
uman; 

- aprofundarea reformelor economice; 

- consolidarea administrativă şi instituțională; 

- consolidarea statului de drept, inclusiv a 
Justiţiei şi a domeniului afacerilor interne. 

În domeniul consolidării modelului de dezvol- 
tare socio-economică a României, integrarea în UE, 
oferă României ocazia de convergenţă cu statele 
membre ale Uniunii Europene, în termeni de 
standarde sociale, bunăstare şi conduită instituți- 
onală si de bunăstare individuală a cetățenilor săi. 

Din perspectiva economică, convergența cu 
UE presupune menţinerea unui ritm de creştere 

economică mai ridicat decât media comunitară, 
după modelul de recuperare parcurs de Irlanda 
după aderarea la UE în 1973. Acest model de 
dezvoltare ar trebui sa asigure promovarea sectoa- 
relor economice cu valoare adăugată şi creşterea 
ponderii sectoarelor bazate pe cunoaştere. În acest 
sens, dezvoltarea avantajelor competitive trebuie să 
țină seamă de tendințele europene şi de procesul de 
globalizare în ansamblu. De asemenea, vor trebui 
încurajate şi stimulate sectoarele capabile să valo- 
rifice avantajele şi oportunitățile oferite de piața 
internă. Din această perspectivă, experienţa statelor 
membre care au atins deja convergența cu UE arată 
că succesul este garantat dacă se va pune accent pe 
dezvoltarea infrastructurilor care să susțină dezvol- 
tarea sectoarelor economice, în funcție de situația 
pieţei interne a UE şi/sau a pieţei globale. Dezvol- 
tarea infrastructurilor (transporturi, mediu, teleco- 
municaţii şi energie) are avantaje pe termen lung, 
dar şi avantaje economice pe termen mediu, în 
sensul că investițiile majore realizate sunt genera- 
toare de creştere economică şi conduc la dezvol- 
tarea de activităţi economice conexe. 

Dezvoltarea capitalului uman (prin educație, 
formare profesională, învățare continuă, întărirea 
legăturii dintre cercetare dezvoltare şi inovare, 
politici eficiente de sănătate publică, politici sociale 
şi ocupaţionale moderne) reprezintă o premisă 
fundamentală pentru a asigura durabilitatea creş- 
terii economice şi pentru a avea o populaţie edu- 
cată, performantă şi adaptată cerințelor UE şi 
globalizării. Astfel, capitalul educaţional al popu- 
laţiei este „cheia de boltă” pentru dezvoltarea 
economică şi socială“. 

România dispune de importante resurse 
naturale şi un capital uman apt de performanță, de 
capacități productive potențial competitive, de o 
poziție geografică de intersecţie a fluxurilor inter- 
naționale de comerţ. Toate aceste avantaje compa- 
rative oferă numeroase oportunităţi atractive pentru 
capitalul occidental. Decisive sunt acum depăşirea 
stării de economie slab structurată instituțional, 
articularea funcțională a noilor mecanisme, promo- 
varea de politici clare şi coerente, care să reorien- 
teze energiile societății spre obiectivele autentice 
ale prosperității personale şi generale. 

Obiectivul general al politicii economice 
româneşti vizează întărirea competitivităţii, pârghi- 
ile prin care se va realiza cest obiectiv fiind: 
cultivarea şi consolidarea unui mediu de afaceri 
viabil şi deschis, bazat pe un cadru legal stabil şi 
coerent; accelerarea şi aprofundarea ajustărilor 


structurale; promovarea investițiilor intangibile 
(investiții în capital uman, cercetare-inovare, 
calitate etc.); susținerea dezvoltării cooperării 
industriale şi a întreprinderilor mici şi mijlocii 
(IMM); dezvoltarea serviciilor. 

În plus, în condiţiile extinderii Uniunii 
Europene, România are de ales între a rămâne o 
insulă arhaic-tradițională, cu modele culturale şi 
relaţii de producţie pe măsură, sau a se integra într- 
un spațiu reglementat de standardele democraţiei şi 
civilizației occidentale, cu opțiuni culturale şi 
relaţii de producţie progresiste. 

Vulnerabilităţile, identificate ca potențiale 
surse de risc, sunt atât de natură economică, cât şi 
politico-socială sau de impact social major. 

Vulnerabilitățile economice, cele mai impor- 
tante pot fi considerate: 

- Intrările de capital extern şi riscurile 
asociate. În acest sens, un rol important îl joacă 
sectorul bancar românesc, care într-un procent 
destul de ridicat este gestionat în mod direct sau 
indirect de către coproprietarii străini ai băncilor 
care activează în România. Infuziile de capital 
străin speculativ în mediul economic românesc au 
arătat că pot provoca crize economice şi financiare, 
în condiţiile unor evoluţii bruşte a acestora. 

- În contextul integrării, IMM-urile sunt mai 
expuse la numeroasele schimbări din mediul de 
afaceri, provocate de restructurarea economică. 

-  Vulnerabilități cu impact social. O 
vulnerabilitate de acest gen, dar care în general este 
atribuită mediului economic, este reprezentată de 
stadiul restructurării sistemului energetic. 

- Vulnerabilităţi politico-sociale. Reforma din 
domeniul justiției şi lupta împotriva corupției 
derulează într-un ritm care necesită mai mult timp 
pentru implementarea robustă a standardelor UE 
specifice acestor domenii. 

Prin documentul de poziţie aferent capitolului 
27 de negociere, România s-a angajat ca la 
momentul aderării să subscrie la obiectivele expuse 
în art. 2 al Tratatului privind Uniunea Europeană. 
Conform aceloraşi angajamente, România va 
prelua şi transpune în practică obiectivele PESC 
stipulate în prevederile Titlului V al Tratatului 
privind Uniunea Europeană. 

În calitate de ţară membră a Uniunii Europene, 
România este puternic angajată în procesele de 
dezvoltare a PESA. Participarea la Politica 
Europeană de Securitate şi Apărarea reprezintă o 
prioritate a politicii noastre de apărare. Astfel, 
Eforturile României pe această dimensiune vizează 

convergența propriei politici externe cu prevederile 
Politicii Externe şi de Securitate Comună. România 
sprijină o Uniune mai capabilă, mai activă şi mai 
coerentă, inclusiv în domeniul Politicii Europene 
de Securitate şi Apărare, în conformitate cu liniile 
directoare din Strategia Europeană de Securitate. 
De asemenea, România susține procesul de operați- 
onalizare a componentei de securitate şi apărare la 
nivelul UE a cărei evoluție considerăm că aduce o 
contribuție esențială la consolidarea profilului 
internațional al Uniunii. 

Începând cu 1 ianuarie 2007, România parti- 
cipă cu drepturi depline la activitățile derulate de 
structurile politico-militare ale Uniunii Europene în 
diverse formate, precum: miniştrii apărării (reuni- 
uni informale şi cele derulate în formatul 
Consiliului Afaceri Generale şi Relații Externe), 
directorii politici din ministerele apărării din statele 
membre UE, reuniunile Comitetului Militar al UE 
inclusiv la nivelul şefilor Statelor Majore din 
statele membre UE, reuniunile Grupului Politico- 
Militar etc. Aderarea la UE a condus, de asemenea, 
şi la aderarea la Agenția Europeană de Apărare 
(EDA), structură care are un rol cheie în 
dezvoltarea capabilităților de apărare pentru 
operațiile de managementul crizelor sub egida 
PESA. În acest context, România este interesată să 
participe la inițiativele europene de cooperare în 
domeniul armamentelor şi la proiectele de cercetare 
şi tehnologie din domeniul apărării derulate sub 
egida Agenţiei. 

Contribuţia la îndeplinirea Obiectivului Global 
2010 (Headline 2010 / HG 2010) al UE, reprezintă 
o prioritate strategică. Din această perspectivă, 
România s-a implicat activ în procesul de dezvol- 
tare a capabilităților PESA încă dinainte de adera- 
rea propriu-zisă, începând cu anul 2000, prin 
participarea la întreg procesul de planificare a 
forțelor şi capacităților europene. Astfel, actuala 
ofertă de forțe a României pusă la dispoziţia UE a 
fost transmisă în martie 2006 structurilor militare 
responsabile ale UE. Această contribuţie a inclus 
personal militar şi capacități din toate categoriile de 
forțe armate, a fost armonizată cu pachetul de forţe 
puse la dispoziția NATO şi a fost consemnată în 
Suplimentul Catalogului de Forțe al UE pe 2006. 

Începând cu 1 ianuarie 2007, după aderarea la 
UE, oferta de forţe şi capabilități a României a fost 
inclusă în Catalogul revizuit de Forțe al UE pe 
2007. În prima parte a anului 2007, ca urmare a 
solicitării adresate de Statul Major Militar al UE, 
România şi-a suplimentat contribuţia pentru a 


acoperi o parte a deficitelor în materie de capacități 
înregistrate la nivelul UE”. 

Implicarea României în procesul de dezvoltare 
a capacităţilor de apărare ale UE se referă, de 
asemenea, la operaţionalizarea capacităților de 
reacție rapidă, în special a Grupurilor de luptă ale 
UE. În acest sens, România a participat la două 
formaţiuni de acest gen: un Grup de Luptă având 
Grecia drept națiune-cadru, plus Bulgaria şi Cipru, 
care a fost la dispoziția UE în semestrul 11/2007 şi 
în primul semestru al anului 2009; alt Grup de 
Luptă având Italia drept națiune-cadru plus Turcia, 
care va fi operaţional şi pus la dispoziția UE în 
semestrul 11/2010. 

România a fost o prezenţă constantă în cadrul 
operațiunilor derulate de Uniunea Europeană, atât 
pe componenta militară, cât şi pe cea civilă. În 
acest sens, România a participat cu 3 militari la 
operațiunea Concordia desfăşurată de UE în 
FYROM. În prezent, România participă la opera- 
țiunea EUFOR/ALTHEA din Bosnia-Herţegovina 
cu 49 de militari. De asemenea, se are în vedere 
participarea cu o companie de infanterie şi ofiţeri 
de stat major la viitoarea misiune militară a UE din 
Ciad şi Republica Centrafricană, care va fi lansată 
la sfârşitul acestui anë. Considerăm că, în perspec- 
tiva evoluţiei relaţiilor transatlantice, raporturile 
România — PESA vor fi determinate de o serie de 
realități: România este membru al Alianţei Nord- 
Atlantice şi membru UE; adoptarea de către SUA 
după 11 septembrie 2001, a tezei orientării către 
partenerii capabili şi dornici de a i se alia. 

Uniunea Europeană nu dispune, deocamdată, 
ca entitate, de unitatea politică necesară constituirii 
unei forțe armate comune; UE nu dispune de 
resursele materiale necesare constituirii unei forțe 
militare capabile să acţioneze rapid, la nivel global, 
eventual simultan, pe mai multe teatre de operaţii 
în perioada actuală; deşi nu cunoaşte conflicte de 
tipul războaielor clasice nu este, totuşi, o perioadă 
de pace, de aceea este foarte probabil ca NATO să 
rămână, cel puţin pe termen mediu, principala 
organizație politico-militară în Europa, iar UE, prin 
PESC/PESA, să sprijine intervențiile legate de 
prevenirea crizelor şi reabilitarea post-conflict. 


` Strategia de dezvoltare durabilă a României, 2004. 

é Strategia naţională de dezvoltare economică a României 
pe termen mediu, adoptată de Guvernul României la 16 
martie 2000. 

Vezi: http://www.mapn.ro/diepa/politicadeaparare/pesa.htm, 
accesat la 11.05.2010, ora 21.21. 

8 Idem. 

PROPUNERI: 


Y Promovarea profilului de aliat european al României cu vocaţie europeană şi 
euroatlantică, susținător al unei Uniuni şi unei Alianțe solide, cu rol global, 
fundamental în asigurarea securității. 

V Susținerea extinderii spre Est şi Sud a comunităţii democratice şi UE, spre 
Balcanii Occidentali şi regiunea Mării Negre şi participarea la 
perfecționarea sistemului de gestionare a afacerilor europene. 

v Întărirea parteneriatului Strategic România - SUA, inclusiv prin amplasarea 

pe teritoriul ţării noastre de baze americane şi cooperarea pentru 
reglementarea problemelor cu care se confruntă regiunea Mării Negre, 
obiectivul fiind crearea unei zone de stabilitate; 
Dezvoltarea relaţiilor de bună vecinătate şi cooperare regională în spaţiul 
Sud-est european şi al Mării Negre, urmărindu-se asigurarea păcii şi 
stabilității, consolidarea democraţiei şi respectarea drepturilor omului, 
prosperitatea economică şi protejarea intereselor specifice ale ţării noastre. 

v Extinderea spaţiului de valori europene şi euroatlantice dincolo de 
frontierele sale, în logica promovată de NATO şi Uniunea Europeană. 

v Tratarea nediferenţiată a ţărilor din spaţiul ex-iugoslav, pentru care UE 
trebuie să găsească o soluţie globală, proces în care să fie implicate toate 
țările din zonă, inclusiv România. 

Relaţii mai strânse cu Republica Moldova şi dezvoltarea cooperării regionale, 
inclusiv cu Ucraina, Rusia şi Statele din Caucaz, în domeniile combaterii 
criminalității transfrontaliere, crimei organizate, corupției şi manage- 
mentului frontierei. 

Dezvoltarea cooperării în domeniile justiție şi afaceri interne, mai ales în 
ceea ce priveşte lupta împotriva traficului cu droguri şi ființe umane, cu state 
UE sau cu organisme comunitare specializate în domeniu. 

Dinamizarea activității de securizare a frontierelor cu statele nemembre ale 
UE, inclusiv prin atragere de sprijin financiar din partea Uniunii Europene. 

